УПУТСТВО ЗА ТРЕЋУ НЕДЕЉУ МАЈА (13-17.маја)

РАСПОРЕД наставних јединица је: ПОНЕДЕЉАК: Подела гласова (9.45-10.15): УТОРАК: „Плава звезда“ и „Чудесни свитац“ (10.20-10.50), СРЕДА: Грађење речи (9.45-10.15), ПЕТАК: „Буре“, И.секулић (9.45-10.15).

Погледајте програм и обновите, а најважније је да обновите Грађење речи и спремите се за другу петоминутну проверу из области Глаголски облици (ЧЕТВРТАК, јавићу време и начин рада тог дана).

Задаци.

1. **Препиши читким писаним ћириличним словима хемијском оловком следеће:**

У прошла глаголска времена спадају: ПЕРФЕКАТ, ИМПЕРФЕКАТ, ПЛУСКВАМПЕРФЕКАТ и АОРИСТ.

Два од ова четири су сложена: ПЕРФЕКАТ и ПЛУСКВАМПЕРФЕКАТ. Сложени су јер САДРЖЕ ПОМОЋНИ ГЛАГОЛ. **ПЕРФЕКАТ** садржи САМ, СИ, ЈЕ, СМО, СТЕ или СУ.

**ПЛУСКВАМПЕРФЕКАТ** (који се много ређе користи, тј.архаичан је) садржи: БИО САМ, БИО СИ, БИО ЈЕ, БИЛИ СМО, БИЛИ СТЕ, БИЛИ СУ (помоћни глагол у перфекту) или БЕЈАХ, БЕЈАШЕ, БЕЕЈАШЕ, БЕЈАСМО, БЕЈАСТЕ, БЕЈАХУ (дужи облик имперфекта помоћног глагола) или БЕХ, БЕШЕ, БЕШЕ, БЕСМО, БЕСТЕ, БЕХУ (краћи облик имперфекта помоћног глагола).

Наравно, оба ова глагола имају и свој, условно речено главни део, који разликује РОД (мушки, женски и средњи) и који се зове РАДНИ ГЛАГОЛСКИ ПРИДЕВ, а има наставке: -О, -ЛА, - ЛО, -ЛИ, -ЛЕ, -ЛА (нпр.ПЛЕСАО, ПЛЕСАЛА, ПЛЕСАЛО, ПЛЕСАЛИ, ПЛЕСАЛЕ, ПЛЕСАЛА).

Дакле, кад тај тзв,радни глаголски придев спојимо са САМ, СИ, ЈЕ....добијамо перфекат:

ЈЕДНИНА: сам плесао, си плесао, је плесао МНОЖИНА смо плесали, сте плесали, су плесали

**2. Подвуци сад перфекте у реченицама**: а) Ми смо трчали. б) Они су се купали. в) Ти си јуче добио поклон. в) Ја сам се лепо провела на екскурзији.

**Провери да ли си свуда подвукао (подвукла) оба дела перфекта.**

3. Кад радни глаголски придев спојимо са –БИО САМ, БЕЈАХ или БЕХ.. добијамо плусквамперфекат.

ЈЕДНИНА: била сам радила, била си радила, била је радила

МНОЖИНА: биле смо радиле, биле сте радиле, биле су радиле, а може и :

ЈЕДНИНА: ЈА БЕЈАХ (или БЕХ) РАДИЛА , ТИ БЕЈАШЕ (или БЕШЕ) РАДИЛА, ОНА БЕЈАШЕ (или БЕШЕ РАДИЛА)

**4. Подвуци сад плусквамперфекте у реченицама** (**провери да ли си свуда подвукао (подвукла) оба дела плусквамперфекта.** а) Лазар је био шетао крај реке. б) Милица се била одушевила. в) Он беше устао рано. г) Ми бејасмо кренули давно. д) Сви су били тада погледали. ђ) Птица бејаше дивно цвркутала.

5. **Поред датих глагола који означавају прошла времена навиди да ли је реч о перфекту, плусквамперфекту, имперфекту или аористу.**

ПЛИВАО ЈЕ: \_\_\_\_\_\_\_\_\_\_\_\_\_\_\_ ЗАПЛИВАСМО: \_\_\_\_\_\_\_\_\_\_\_\_\_\_ ПЛИВАХУ: \_\_\_\_\_\_\_\_\_\_\_ БЕЈАСТЕ РЕКЛИ: \_\_\_\_\_\_\_\_\_\_\_\_\_\_\_\_\_\_\_\_ РЕКОСТЕ: \_\_\_\_\_\_\_\_\_\_\_\_\_\_ ГОВОРАХ: \_\_\_\_\_\_\_\_\_\_\_\_\_\_\_\_ БИЛА САМ ГОВОРИЛА: \_\_\_\_\_\_\_\_\_\_\_\_\_\_\_\_\_\_\_\_\_\_ ЗАПЛАКА: \_\_\_\_\_\_\_\_\_\_\_\_\_\_\_\_ СИ ПЛАКАЛА: \_\_\_\_\_\_\_\_\_\_\_\_\_\_\_\_\_\_\_ ЧУЂАШЕ СЕ: \_\_\_\_\_\_\_\_\_\_\_\_\_\_\_\_\_ ЧУДИЛИ СУ СЕ: \_\_\_\_\_\_\_\_\_\_\_\_\_\_\_

**6. Сад поред ових глагола убацујемо и футур, презент, инфинитив и радни глаголски придев, па поред датих облика наведи који је у питању:** ИЋИ: \_\_\_\_\_\_\_\_\_\_\_\_\_ ИЋИ ЋЕШ: \_\_\_\_\_\_\_\_\_\_\_\_\_\_ ИДЕМО: \_\_\_\_\_\_\_\_\_\_\_\_\_\_ ИШЛИ СМО: \_\_\_\_\_\_\_\_\_\_\_\_\_ СУ БИЛИ ИШЛИ: \_\_\_\_\_\_\_\_\_\_\_\_\_\_\_\_\_ БЕЈАШЕ ИШАО: \_\_\_\_\_\_\_\_\_\_\_\_\_\_\_ ИШЛА: \_\_\_\_\_\_\_\_\_\_\_\_\_\_\_\_ ИЂАХ: \_\_\_\_\_\_\_\_\_\_\_\_\_\_\_\_\_

7. **А сад направи прво лице множине од инфинитива УПИТАТИ у траженим облицима:**

**а)** ФУТУР: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ б) АОРИСТ: \_\_\_\_\_\_\_\_\_\_\_\_\_\_\_\_\_\_\_\_\_\_

в) ПЕРФЕКАТ: \_\_\_\_\_\_\_\_\_\_\_\_\_\_\_\_\_\_\_\_\_\_ г) ПЛУСКВАМПЕРФЕКАТ: \_\_\_\_\_\_\_\_\_\_\_\_\_\_\_\_\_

**8**. Направи од инфинитива **ТРАЖИТИ** ПРВО ЛИЦЕ ЈЕДНИНЕ у следећим облицима:

а) ИМПЕРФЕКАТ: \_\_\_\_\_\_\_\_\_\_\_\_\_\_\_\_\_\_ б) ПЛУСКВАМПЕРФЕКАТ на сва три могућа начина: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) ФУТУР на оба могућа начина: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. Исправи грешке у грађењу и писању глагола:** Крену ја на посао. Бијо сам журијо. Журио би ја тако сваког дана, али сутра нећу да журим. Неби ме нико натерао. Ни ви ме не би натерали. Ти ћеш да видиш колико сам чврсто то одлучијо. И он бих видео да оће. Поздрав од наставнице Татјане!